LIETUVOS KALĖJIMŲ TARNYBOS

DIREKTORIUS

ĮSAKYMAS

DĖL LIETUVOS KALĖJIMŲ TARNYBOS DIREKTORIAUS 2023 M. SAUSIO 25 D. ĮSAKYMO NR. V-61 „DĖL SUIMTŲJŲ IR NUTEISTŲJŲ PRISTATYMO Į KONKREČIAS BAUSMĖS ATLIKIMO VIETAS SĄRAŠO BEI AREŠTO IR LAISVĖS ATĖMIMO BAUSMIŲ ATLIKIMO VIETŲ PASKYRIMO SĄRAŠO PATVIRTINIMO“ PAKEITIMO

2024 m. spalio 15 d. Nr. V-857

Vilnius

1. Pakeičiu Arešto ir laisvės atėmimo bausmių vykdymo vietų priskyrimo sąrašo, patvirtinto Lietuvos kalėjimų tarnybos direktoriaus 2023 m. sausio 25 d. įsakymu Nr. V-61 „Dėl suimtųjų ir nuteistųjų pristatymo į konkrečias bausmės atlikimo vietas sąrašo bei arešto ir laisvės atėmimo bausmių atlikimo vietų paskyrimo sąrašo patvirtinimo“, 3.1 papunktį ir jį išdėstau taip:

„3.1. Alytaus, Šiaulių, Kauno (veiklos teritorija adresu Technikos g. 34, 51334 Kaunas) arba Pravieniškių 2-ąjį (veiklos teritorija adresu Pravieniškių g. 57, 56371 Kaišiadorių r.) kalėjimus, atsižvelgiant į laisvų vietų skaičių (konkreti pristatymo vieta ir konvojuojamųjų nuteistųjų skaičius kiekvieną kartą turi būti suderintas su Lietuvos kalėjimų tarnybos Skaitmeninio monitoringo skyriaus specialistais, tel. +370 656 82337 arba el. paštu budetojai@kalejimai.lt), – pilnamečiai vyrai;“.

2. Pavedu Lietuvos kalėjimų tarnybos Dokumentų valdymo skyriui su šiuo įsakymu supažindinti Lietuvos kalėjimų tarnybos Pravieniškių 1-ojo, Pravieniškių 2-ojo, Vilniaus, Kauno, Panevėžio, Šiaulių, Alytaus ir Marijampolės kalėjimų viršininkus, Lietuvos kalėjimų tarnybos Kriminalinės žvalgybos valdybos, Resocializacijos koordinavimo bei Saugumo koordinavimo ir kontrolės skyrių viršininkus ir paskelbti jį Teisės aktų registre.

Direktorius	Mindaugas Kairys